
 Z A P I S N I K
11. sjednice Vijeća Mjesnog odbora Poljanice,

održane 27. travnja  2022.

u objektu mjesne samouprave Poljanice, Dubrava 203,
s početkom u 18,00 sati

NAZOČNI ČLANOVI VIJEĆA:  Vesna Kotarac, Jadranka Milivojević, Ingrid Grgić, Neven Obradović, Ladislav Plantić, Ivan Burić i Doris Vrebac.

Predsjedava: Vesna Kotarac, predsjednica Vijeća.

Zapisnik vodi: Jadranka Milivojević, potpredsjednica Vijeća.

Predsjednica konstatira da je nazočno  7  od ukupno 7  članova Vijeća, što znači da Vijeće može pravovaljano odlučivati te otvara 11. sjednicu Vijeća Mjesnog odbora.

Vijeće jednoglasno prihvaća tekst zapisnika 10. sjednice Vijeća, održane dana 23. ožujka 2022.
Predsjednica predlaže dopunu dnevnog reda i to:

a) Megapoint d.o.o., k.č. 4329 i dr., očitovanje - davanje mišljenja
Na prijedlog predsjednice, Vijeće prihvaća dopunu te jednoglasno utvrđuje:

D N E V N I   R E D
1. Prijedlog lokacija za postavljanje prometnih zrcala – donošenje zaključka;

2.  Zahtjev za jednokratno korištenje prostora mjesne samouprave, Dubrava 203 – Milinković Martina – donošenje zaključka;
3. Zahtjev za raspolaganje k.č.br. 4329 i dr. - davanje mišljenja;
4. Pitanja, prijedlozi i obavijesti.
Ad 1. 
Prijedlog lokacija za postavljanje prometnih zrcala
Predsjednica je  članove Vijeća upoznala sa potrebom postavljanja prometnih zrcala na sljedećim lokacijama:
a) Čađavićki put  - izlaz na Božjakovinsku ulicu 

b) Lemeški put – izlaz na Božjakovinsku ulicu

c) Repaški put – izlaz na Božjakovinsku ulicu

Potreba postavljanja prometnih zrcala uvjetovana problemima u prometu prilikom izlaza na Božjakovinsku ulicu budući je izlaz nepregledan zbog konfiguracije ulica, stambenih objekata na samoj ulici i živih ograda – živica koje ometaju preglednost te ugrožavaju sigurnost sudionika u prometu.

Vijeće jednoglasno donosi
ZAKLJUČAK
I/ Predlaže se postavljanje prometnog zrcala na slijedećim lokacijama:
a) Čađavićki put  - izlaz na Božjakovinsku ulicu 

b) Lemeški put – izlaz na Božjakovinsku ulicu

c) Repaški put – izlaz na Božjakovinsku ulicu

II/ Gore navedeno predlaže se radi bolje preglednosti i sigurnosti svih sudionika u prometu.
Ad 2. Zahtjev za jednokratno korištenje prostora mjesne samouprave, Dubrava 203 – Milinković Martina 
Vijeću MO Poljanice obratila se gospođa Milinković Martina sa zahtjevom za jednokratno korištenje prostora mjesne samouprave dana 14.05.2022. u vremenu od 14,00 do 18,00 sati, obiteljski ručak povodom krizme.
Vijeće jednoglasno donosi

ZAKLJUČAK
Odobrava se gospođi Milinković Martini korištenje prostora mjesne samouprave dana 14. svibnja 2022. u terminu od 14,00 do 18,00 sati. kako je navedeno u zahtjevu.

Ad. 3. Zahtjev za raspolaganje česticom k.č. 4329 i dr.
Vijeće Mjesnog odbora Poljanice na osnovu zahtjeva i dokumentacije dostavljene vezano za očitovanje o mogućnosti raspolaganja česticom k.č.br. 4329. i dr. k.o. Dubrava, u ovom slučaju k.č.br.4329 i dr. k.o. Dubrava  koja je upisana u vlasništvu Grada Zagreba 1/1 od strane tvrtke Megapoint d.o.o.
 jednoglasno donosi
MIŠLJENJE
I/ Razmotren je zahtjev društva Mega point d.o.o., iz Zagreba, Josipa Slavenskog 1/II,  vezano uz mogućnost raspolaganja k.č.br.4329 i dr., sve k.o. Dubrava.

II/ Daje se pozitivno mišljenje.
Ad. 4. Pitanja, prijedlozi i obavijesti
- prijedlog lokacija na području MO koje je potrebno ozeleniti
- očevid na lokacijama Pete Poljanice kod k.br. 10, 14, 16 i 18, dana 28.04.2022. 
- postava košarica za sitni otpad i životinjske fekalije – povratna informacija
- jednokratno korištenje prostora - informacija

- Vijećnici su raspravili stanje na području MO Poljanice vezano za potrebu ozelenjavanja (sadnje drveća) te zaključili da nema potrebe za sadnjom dodatnog drveća obzirom da je na području Poljanica zasađeno dovoljno stabala i zelenila kako u prostorima oko zgrada, tako i u prostorima obiteljskih kuća, te ostalih javnih površina
- Predsjednica je informirala vijećnike o očevidu koji će se održati dana 28.04.2022. u jutarnjim satima, vezano za potrebe stanara zgrada koje nemaju dovoljan prostor za držanje spremnika za otpad (smetlarnika), te o utvrđivanju lokacija sa predstavnicima stanara na kojim bi se eventualno postavili kavezi za spremnike na javnim površinama uz zgradu
- Predsjednica je povratno nakon 10. sjednice i zaključka vezano za postavljanje košarica za otpad na području MO Poljanice  upoznala članove Vijeća s očitovanjem Podružnice Čistoće u kojem je naznačeno da nisu osigurana sredstva za nabavu novih košarica u 2022. godini

- Predsjednica je upoznala vijećnike sa odobravanjem zahtjeva za jednokratno korištenje prostora MS Poljanice gospođi Kristini Čajkulić Stipić za dan 30.04.2022. godine u vremenu od 13,00 do 18,00 sati.
Dovršeno u 19,00 sati
KLASA:024-08/22-003/872

URBROJ: 251-13-11-5-22-2

U Zagrebu, 27. travnja 2022.

Zapisnik sastavila: 




                     Predsjednica
Jadranka Milivojević

                                     Vijeća Mjesnog odbora Poljanice 








                   

      Vesna Kotarac
            
